Jelaskan Ringkasan dari The Bucket List (filem) dalam bahasa melayu

Mengisahkan dua (2) orang lelaki separuh umur, Carter Chambers, seorang mekanik  dan Edward Cole, seorang jutawan bertemu buat pertama kalinya di sebuah hospital. Mereka telah di diagnosis menghidap penyakit kanser paru-paru tahap empat. Kerana sikap ego Cole yang tinggi, dia mengarahkan pihak hospital untuk menyediakan sebuah bilik khas bagi menjaga privasinya secara bersendirian. Carter yang meminati ilmu sejarah dan pernah bercita-cita untuk menjadi seorang profesor semasa belia mula berkawan dengan Cole. Manakala, kehidupan Cole agak merumitkan. Dia merupakan duda dan pernah bercerai sebanyak empat kali dalam perkahwinannya dan kini meneruskan hidupnya secara bersendiri. Mereka dikenalkan dengan Thomas Matthew semasa menikmati hirupan kopi luwak yang merupakan kopi termahal di dunia. Carter dan Cole menyiapkan senarai beberapa perkara yang harus dilakukan untuk membahagiakan hati masing-masing sebelum mereka meninggal dunia kelak. Cole bersetuju untuk membiayai semua kos demi melaksanakan perkara-perkara tersebut. Antara aktivitinya seperti bermain jet ski, memandu kereta vintaj, Shelby Mustang dan Dodge Challenger si litar California Speedway, makan malam di  Chevre d'or, melawat Taj Mahal, menunggang motosikal sepanjang Tembok Besar China, melawat zoo safari di Tanzania dan mendaki Gunung Everest, Himalaya.